armvectores/hy_wikipedia_2023 huggingface dataset:
Ամին Գուիրի

Ամին Գուիրի (ֆր.՝ Amine Gouiri, փետրվարի 16, 2000(2000-02-16), Bourgoin-Jallieu), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Օլիմպիկ Լիոն ===
Գուիրին Օլիմպիկ Լիոնի ակադեմիայի սան է։ 2017 թվականին տեղափոխվել է թիմի առաջին կազմ։ Իր առաջին պրոֆեսիոնալ պայմանագիրը կնքել է 2017 թվականի հուլիսի 3-ին։
Իր պրոֆեսիոնալ դեբյուտը Գուիրին նշեց 2017 թվականի նոյեմբերի 19-ին՝ Մոնպելիեի դեմ խաղում՝ փոխարինելով Տանգի Նդոմբելեին հանդիպման 73-րդ րոպեին։ Եվրոպական առաջնություններում իր դեբյուտը նշեց 2017 թվականի դեկտեմբերի 7-ին՝ Եվրոպայի Լիգայի Ատալանտայի դեմ խաղում։


== Միջազգային կարիերա ==
Գուիրին հանդես է եկել Ֆրանսիայի բոլոր տարիքային երիտասարդական հավաքականներում։ 2017 թվականի մինչև 17 տարեկանների Եվրոպայի առաջնությանը Գուիրին դարձավ առաջնության լավագույն ռմբարկուն՝ խփած 7 գոլերով։ Առաջնությունից հետո Գուիրիի խաղով սկսեցին հետաքրքրվել մի շարք եվրոպական ակումբներ, իսկ The Guardian-ը ընդգրկեց նրան լավագույն երիտասարդ ֆուտբոլիստների ցանկում։ Գուիրին մասնակցեց նաև 2017 թվականի մինչև 17 տարեկանների աշխարհի առաջնությանը։ Իր առաջին՝ Նոր Կալեդոնիայի դեմ խաղում նա դուբլ ձևակերպեց, իսկ ամբողջ առաջնությունում դարձավ 5 գոլի հեղինակ։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 24-ի դրությամբ


== Նվաճումներ ==


=== Անհատական ===
Եվրոպայի մինչև 17 տարեկանների առաջնության լավագույն ռմբարկու․ 2017
Եվրոպայի մինչև 17 տարեկանների առաջնության խորհրդանշական հավաքական․ 2017


== Ծանոթագրություններ ==


== Արտաքին հղումներ ==
Գուիրիի պաշտոնական Ինստագրամի էջը
Գուիրին transfermarkt-ում
Գուիրին soccerbase.com-ում
Գուիրին WhoScored.com կայքում
Գուիրին Լիոնի պաշտոնական կայքում
Գուիրին ՈՒԵՖԱ-ի պաշտոնական կայքում
Գուիրին Ֆրանսիայի ֆուտբոլի ֆեդերացիայի կայքում Archived 2017-10-17 at the Wayback Machine.
Կվետա Էրետովա

Կվետա Էրետովա (չեխ.՝ Květa Eretová, հոկտեմբերի 21, 1926(1926-10-21), Պրահա, Չեխոսլովակիա - հունվարի 8, 2021(2021-01-08), Պրահա, Չեխիա), չեխ շախմատիստուհի, գրոսմայստեր (1986), շախմատի մարզիչ։


== Կենսագրություն ==
Կվետա Էրետովան ծնվել է 1926 թվականի հոկտեմբերի 26-ին Պրագայում։ 1950-ական թվականների կեսերից մինչև 1970-ական թվականների կեսերը դասվել է առաջատար շախմատիստուհիների շարքին։ Տաս անգամ հաղթել է Չեխոսլովակիայի կանանց շախմատի առաջնություններում (1955, 1960, 1961, 1962, 1963, 1964, 1966, 1975, 1976 և 1986 թվականներ), շախմատի բազմաթիվ միջազգային մրցաշարերի մեդալակիր էր, շահել է 23 մեդալ, ինչը համարվում էր ռեկորդ։ 
Կվետա Էրետովան երկու անգամ մասնակցել է շախմատի կանանց աշխարհի առաջնության հավակնորդների մրցաշարին․ 1959 թվականինին Պլովդիվում գրավել է 10-րդ տեղը 1964 թվականին Սուխումիում ցուցաբերել է նույն արդյունքը1979 թվականին Ռիո դե Ժանեյրոյում  մասնակցել է կանանց շախմատի աշխարհի առաջնության մրցաշարին, որտեղ կիսել է 8-9-րդ տեղը։
Չեխոսլովակիայի հավաքականի կազմում մասնակցել է շախմատի օլիմպիադաների․ 1957 թվականին Էմմենում տեղի ունեցած շախմատի 1-ին օլիմպիադայում (կանայք) երկրորդ տախտակին նվաճել է անհատական  արծաթե մեդալ, 1969 թվականին Լյուբլինում տեղի ունեցած 4-րդ օլիմպիադայում հավաքականը նվաճել է բրոնզե մեդալ։
1957 թվականին Կվետա Էրետովային շնորհվել է ՖԻԴԵ-ի կանանց միջազգային վարպետի կոչում, իսկ 1986 թվականին՝ ՖԻԴԵ-ի կանանց միջազգային գրոսմայստերի կոչում։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Կվետա Էրետովա շախմատիստի էջն ու խաղերը Chessgames.com կայքում
Květa Eretová chess games at 365Chess.com
Ֆաշիզմից Ավստրիայի ազատագրման ժամանակ զոհված խորհրդային զինվորների հուշարձան (Վիեննա)

«Ֆաշիզմից Ավստրիայի ազատագրման ժամանակ զոհված խորհրդային զինվորների հուշարձան» (առավել հայտնի է որպես Խորհրդային բանակի հերոսների հուշարձան անունով), Խորհրդային բանակի՝ Ավստրիան մտած զինվորների հիշատակին նվիրված հուշարձան։ Գտնվում է Ավստրիայի մայրաքաղաք Վիեննայի Շվարցենբերգպլաց հրապարակում։ Հուշարձանը բացվել է 1945 թվականի օգոստոսի 19-ին։ Ըստ հուշարձանի տեղեկատվական ցուցանակի՝ հեղինակներն են քանդակագործ Մ.Ա. Ինտեզարյանը և ճարտարապետ Ս.Գ.Յակովլևը։
1945 թվականի հոկտեմբերին Ուկրաինական 2-րդ և 3-րդ ճակատի զորքերը Գլխավոր շտաբի կողմից Վիեննայի վրա հարձակվելու հրաման են ստանում՝ ռազմավարական և դաշնակիցների հետ հետպատերազմյան բանակցություներում ծանրակշիռ դիրքեր ունենալու նպատակով։
Վիեննայի հարձակողական գործողությունը սկսում է 1945 թվականի մարտի 16-ին և նույն թվականի ապրիլի 14-ի լարված փողոցային մարտերից հետո քաղաքը գրավվում է։


== Նկարագրություն ==

Կիսակլոր, սպիտակ մարմարե սյունաշարը մասամբ շրջապատում է Կարմիր Բանակի զինվորի 12 մետր բարձրություն ունեցող հուշարձանը։
Կարմիր Բանակի զինվորներին նվիրված հուշարձանը Վիեննայում կանգնեցվել է ի հիշատակ 17 հազար խորհրդային զինվորներին, ովքեր զոհվել են Երկրորդ համաշխարհային պատերազմի ժամանակ Վիեննայի համար մղված մարտում։
Հուշարձանն ներառում է հաղթական կամարը և Շպագինի հրացանը կրծքին զինվորի արձանը։ Զինվորը կրում է ոսկե սաղավարտ, ձեռքին բռնել է ԽՍՀՄ-ի դրոշը և ոսկեգույն խորհրդային զինանշան։ Հուշարձանի պատվանդանը հնգանկյան ձև ունի։ Պատվանդանի հետևի կողմում, որը Շվարցենբերգպլաց հրապարակի կողմում է, ԽՍՀՄ զորքերի գերագույն գլխավոր հրամանատար Ի.Վ. Ստալինի 1945 թվականի ապրիլի 13-ին Վիեննան գրավելու մասին հրամանն է փորագրված։ Հուշարձանի երկու կողային մասերում Վիեննայի համար մարտում ընկած խորհրդային զինվորների ու սպաների անուններն են փորագրված։ Պատվանդանի հետնամասի կողմերից մեկում ներկայացված է 1943 թվականի խմբագրության ԽՍՀՄ պետական հիմնի երկրորդ մասը, ինչպես նաև Գերմանիայի դեմ տարած հաղթանակի առթիվ Ի.Վ. Ստալինի 1945 թվականի մայիսի 9-ի ելույթից մի հատված։


== Նշանակություն ==
Հուշարձանի պահպանության և խնամքի պարտականությունները ներառվել են Ավստրիայի Հանրապետության հետ կքված պետական պայմանագրում (հոդված 19), որը ստորագրվել է 1955 թվականին՝ հակահիտլերյան դաշինքի անդամ երկրների և Ավստրիայի կառավարության միջև, և որով Ավստրիային անկախություն է տրվել։


== Պատահարներ ==
2015 թվականի փետրվարի 23-ին անհայտ անձինք հուշարձանի պատվանդանին սև ներկ են լցրել։ Ռուսաստանի արտաքին գործերի նախարարությունը դեպքի առիթով բողոքի նոտա է հղել Ավստրիայի կառավարությանը։


== Դրամագիտության մեջ ==
2016 թվականի օգոստոսի 1-ին Ռուսաստանի Կենտրոնական բանկը 2 միլիոն նմուշով թողարկել է «Գերմանա-ֆաշիստական զավթիչներից խորհրդային զորքերի ազատագրած քաղաքները՝ պետությունների մայրաքաղաքները» շարքից Նացիստական Գերմանիայից Վիեննայի ազատագրմանը նվիրված է 5 ռուբլի անվանական արժեքով մետաղադրամ, որի դիմերեսին պատկերված է ֆաշիզմից Ավստրիայի ազատագրման ժամանակ զոհված խորհրդային զինվորների պատվին կանգնեցված հուշարձանը։


== Ծանոթագրություններ ==
Միտ (գյուղ, Վերխնելանդեկովսկի շրջան)

Միտ (ռուս.՝ Мыт), գյուղ Ռուսաստանի Իվանովոյի մարզի Վերխնելանդեկովսկի շրջանի կազմում։
Բնակչությունը վերջին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3616) Գլազունով

(3616) Գլազունով (անգլ.՝ Glazunov), աստերոիդ աստերոիդների հիմնական գոտում։ Հայտնաբերվել է 1984 թվականի մայիսի 3-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,600352 ա. մ., առավելագույնը մոտենում է 2,2784 ա. մ. հեռավորության վրա և հեռանում 2,9223 ա. մ.։ Արեգակի շուրջ մեկ ամբողջական պտույտ է կատարում 1531,6 երկրային օրվա ընթացքում, իր ուղեծրով շարժվելով միջինում 0,235048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3616) Գլազունով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Համադասություն

Համադասություն, քերականորեն իրար համազոր բաղադրիչների հարաբերությունը շարահյուսական կառույցներում՝ պարզ, բարդ և այլ նախադասություններում։ Համադասությունը, որպես շարահյուսական հարաբերության տեսակ, արտահայտվում է համադասական շաղկապներով ու շարահարությամբ։ Պարզ նախադասության մեջ համադասության արտահայտություն է, երբ բազմակի անդամները քերականական նույն կապի մեջ են գտնվում նախադասության միևնույն անդամի հետ։ Բարդ նախադասության մեջ համադասությունը քերականական ինքնուրույն կարգ է և ունի տարբեր դրսևորումներ՝ միավորական (երբ ու այլ շաղկապներով), ներհակական (բայց և այլ շաղկապներով), տրոհական (կամ և այլ շաղկապներով), հավելական (նաև և այլ շաղկապներով)։
Զարեչե (քաղաքատիպ ավան, Օդինցովսկի շրջան)

Անվան այլ կիրառումների համար տե՛ս՝ ԶարեչեԶարեչե (ռուս.՝ Заречье), քաղաքատիպ ավան Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4817 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստրիոն (Հանյա)

Կաստրիոն կամ Կաստրի (հուն․՝ Καστρίον), գյուղ Հունաստանում, Գավդոս կղզում։ Վարչատարածքային առումով այն համարվում է Կրետե պերիֆերիայի Հանյա պերիֆերիական միավորի Գավդոս համայնքի (Դիմա) վարչական կենտրոնը։


== Աշխարհագրություն ==
Գյուղը գտնվում է կղզու կենտրոնական մասում, պերիֆերիայի վարչական կենտրոն Հերակլիոն քաղաքից մոտավորապես 108 կիլոմետր (ուղիղ գծով) դեպի հարավ-արևմուտք։ Բացարձակ բարձրությունը՝ ծովի մակարդակից 217 մետր է։


== Բնակչություն ==
2011 թվականի տվյալներով՝ գյուղում բնակվում է 37 մարդ։


== Տրանսպորտ ==
Գավդոսի բնակավայրերի տրանսպորտային հաղորդակցությունը Կրետեի հետ իրականացվում է շոգեքարշի միջոցով։ Մոտակա քաղաքացիական օդանավակայանը Իոաննիս Դասկալոյաննիսն է։


== Ծանոթագրություններ ==
(4758) Էրմիտաժ

(4758) Էրմիտաժ (անգլ.՝ Hermitage), աստերոիդ աստերոիդների գոտու արտաքին մասում։ Հայտնաբերվել է 1978 թվականի սեպտեմբերի 27-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,209946 ա. մ., առավելագույնը մոտենում է 2,6678 ա. մ. հեռավորության վրա և հեռանում 3,752 ա. մ.։ Արեգակի շուրջ մեկ ամբողջական պտույտ է կատարում 2100,61 երկրային օրվա ընթացքում, իր ուղեծրով շարժվելով միջինում 0,171379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4758) Էրմիտաժ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեետվա

Լեետվա (էստ․՝ Leetva), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի սահմանադրական բարեփոխումների հանրաքվե (2015)

Հայաստանի սահմանադրական բարեփոխումների հանրաքվեն տեղի է ունեցել 2015 թվականի դեկտեմբերի 6-ին։ Նոր սահմանադրության ընդունման արդյունքում Հայաստանը  կիսանախագահականից անցել է կառավարման խորհրդարանական համակարգին։


== Նախադեպ ==
2015 թվականի օգոստոսի 21-ին Հայաստանի նախագահին առընթեր սահմանադրական բարեփոխումների մասնագիտական հանձնաժողովի կողմից առաջարկված փոփոխություններն ուղարկվեցին Ազգային ժողովի քննարկմանը՝ մեկ օր առաջ տեղի ունեցած ամփոփիչ նիստում հաստատվելուց հետո։ Հոկտեմբերի 5-ին ԱԺ-ն՝ ձայների 104 կողմ, 10 դեմ և 3 ձեռնպահ հարաբերակցությամբ հավանություն է տալիս սահմանադրական փոփոխությունների առաջարկը դնել հանրաքվեի (ներկայացված ՀՀ նախագահ Սերժ Սարգսյանի կողմից)։ Սահմանադրական բարեփոխումներին կողմ արտահայտվեցին Հայաստանի հանրապետական կուսակցությունը (ՀՀԿ), Հայ Հեղափոխական Դաշնակցությունը (ՀՅԴ) և «Բարգավաճ Հայաստան» կուսակցությունը (ԲՀԿ), իսկ դեմ՝ Հայ ազգային կոնգրես (ՀԱԿ) և «Ժառանգություն» կուսակցությունը։ Ձեռնպահ էին քվեարկել «Օրինաց Երկիր» կուսակցության (ՕԵԿ) անդամները։ Հոկտեմբերի 8-ին Սերժ Սարգսյանը հանրաքվեի օր նշանակեց դեկտեմբերի 6-ը։
Վենետիկի հանձնաժողովի նախագահ Ջիանի Բուքիքիոն սահմանադրական բարեփոխումների նախագծի վերաբերյալ հարցազրույցներից մեկում նշում է, որ նոր Սահմանադրությամբ Հայաստանի համար մեկ քայլ առաջ է արվում, և որ վերջնական ասելիքն այլևս հայ ժողովրդինն է։


== Փոփոխությունները սատարող և չսատարող կուսակցություններն ԱԺ-ում ==
ԱյոՀայաստանի հանրապետական կուսակցություն (ՀՀԿ).
Բարգավաճ Հայաստան (ԲՀԿ).
Հայ Հեղափոխական Դաշնակցություն (ՀՅԴ)ՈչՀայ ազգային կոնգրես (ՀԱԿ).
Ժառանգություն
Օրինաց երկիր (ՕԵԿ)


== Տես նաև ==
Էլեկտրաէներգիայի սակագնի թանկացման դեմ բողոքի ակցիաներ Երևանում (2015 հունիս)


== Ծանոթագրություններ ==


== Արտաքին հղումներ ==
Էջը ԿԸՀ պաշտոնական կայքում Archived 2016-08-20 at the Wayback Machine.
Ռեստորանի ինտերիեր Առլում

Ռեստորանի ինտերիեր Առլում (անգլ.՝ Interior of a Restaurant in Arles), Վինսենթ վան Գոգի երկու նկարները, որոնք նա նկարել է 1888 թվականին, Առլում։


== Պատմություն ==
«Ռեստորանի ինտերիեր Առլում» նկարների ճշգրիտ թվագրումը բարդ է եղել, հիմնականում այն պատճառով, որ վան Գոգը երբեք չի հիշատակել նկարները պահպանված որևէ նամակում։ Պիեռ Լերոոնը թվագրել է նկարը 1888 թվականի օգոստոսով` մասամբ ծաղկող արևածաղիկների շնորհիվ, և դա համընդհանուր ընդունվել է, այդ թվում` 20-րդ դարի վան Գոգի առաջատար հետազոտողի` Յան Հյուլսկերի կողմից։ Երկար ժամանակ ենթադրվում էր, որ նկարները պատկերում են Կարրել հյուրանոցի ռեստորանի ներսը։ Յակոբ դե լա Ֆաին նշում է, որ դրանք, հավանաբար, պատկերում են Դեղին տան մոտ գտնվող ռեստորանի ինտերիերը։ Հյուլսկերը համարում էր, որ վան Գոգն ստեղծել է երկու գրեթե նույնական կտավներ, քանի որ դրանցից մեկը նախատեսված էր ռեստորանի տիրոջ համար և չէր հավատում, որ JH1572 տարբերակը JH1573 տարբերակի էսքիզն է։


== Վերլուծություն ==
Չնայած այն բանին, որ կտավներում անկասկած ներկայացված են Առլի ռեստորանի այցելուները, Բակստերն իր հոդվածում պնդել է, որ դա վան Գոգի` Խորհրդավոր ընթրիքը պատկերելու առաջին փորձն է եղել սիմվոլիզմի կամ սրբազան ռեալիզմի ոճով։

Այս կտավի և Վերածննդի Խորհրդավոր ընթրիքի մեջ շատ նմանություններ կան։ Կենտրոնում է սպասարկող անձը։ Այցելուների մեծ մասը տեղավորված է սեղանի հեռավոր ծայրում։ Առաջին պլանում երևում է գինու երեք սափոր։ Ճիշտ է, շատ չէ, բայց դա միայն սկիզբն է...
Չնայած Հյուլսկերը պնդում էր, նկարների պատկերման հերթականությունը որոշելը սպեկուլյացիա կլիներ, Բակստերն առաջարկել է հետևյալ փաստարկը. երկրորդ տարբերակը պատկերվել է կլուազոնիզմի ոճով` նկարին տալով վիտրաժի էֆեկտ, որը համապատասխան կլիներ «Խորհրդավոր ընթրիքի» նկարին. և վան Գոգը մի քանի փոփոխություններ է մտցրել վերջնական տարբերակի մեջ, մասնավորապես, ավելացրել է հացը և նոր շիշ է տեղավորել կենտրոնական կերպարի դիմաց` նրան հատուկ նշանակություն տալով։ Բացի դրանից, նկարիչն այլ այցելուներ է ավելացրել, այդ թվում` ինչ-որ բանի հետևում թաքնվող մի կերպար. առարկան, որի հետևում նա թաքնվել էր, առաջին նկարում ծաղկաման էր, իսկ երկրորդում թվում է արմավենու ճյուղ։ Բացի դրանից, ձախ կողմի ծաղիկների կոմպոզիցիան պոլեկս է հիշեցնում և գտնվում է մոտավորապես նույն դիրքում, որտեղ Պողոս առաքյալը բռնած է շեղբը Լեոնարդո դա Վինչիի տարբերակում։ Սակայն ամենանակարևորն այն է, որ նրա կողքին վան Գոգը տեղավորել է Լեոնարդոյի կտավի Հովհաննես առաքյալի կերպարը։
Վերջապես, վան Գոգը կանացի կերպարը շրջապատել է ծաղիներով, մի մոտիվ, որը նա կրկնել է մի քանի ամիս անց, իր «Օրորոցային» տրիպտիխում։ 


== Ծանոթագրություններ ==


== Գրականություն ==
de la Faille, Jacob-BaartThe Works of Vincent van Gogh: His Paintings and Drawings. Amsterdam: Meulenhoff, 1970. 978-1556608117
Hulsker, Jan. The Complete Van Gogh. Oxford: Phaidon, 1980. 0-7148-2028-8
Naifeh, Steven; Smith, Gregory White. Van Gogh: The Life. Profile Books, 2011. 978-1846680106
Tralbaut, Marc Edo. Vincent van Gogh, Macmillan, London 1969, 0-333-10910-4
Ուստ-Երբա

Ուստ-Երբա (ռուս.՝ Усть-Ерба), գյուղ Ռուսաստանի Խակասիա հանրապետության Բոգրադսկի շրջանի կազմում։
Բնակչությունը 2004 թվականին գրանցված տվյալներով կազմում էր 286 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆինանսական ռիսկ

Ֆինանսական ռիսկ, ռիսկ, որը կապված է ֆինանսական ռեսուրսների (կանխիկ դրամի) կորստի հավանականության հետ)։
Ֆինանսական ռիսկերը առաջացել են միաժամանակ դրամավարկային շրջանառության և տարբեր տեսակի դրամական հարաբերությունների ի հայտ գալուն զուգընթաց՝ ներդրող-թողարկող, վարկատու-վարկառու, վաճառող-գնորդ, արտահանող-ներմուծող և այլն։ Ֆինանսական ռիսկերը շուկայական պայմաններում ձեռնարկատիրական գործունեության բաղկացուցիչ մասն են։ Ադամ Սմիթը, ուսումնասիրելով և վերլուծելով ձեռնարկատիրական շահույթի բնույթը, ձեռնարկատիրական եկամտի կառուցվածքում առանձնացրել է այնպիսի բաղադրիչ, ինչպիսին է «ռիսկի վճարումը» ձեռնարկատիրական գործունեության հետ կապված հնարավոր կորուստների հատուցման տեսքով։


== Ֆինանսական ռիսկերի դասակարգում ==
Ֆինանսական ռիսկերը բաժանված են երեք տեսակի.

Ռիսկեր կապված փողի գնողունակության հետ,
Կապիտալ ներդրումների հետ կապված ռիսկեր (ներդրումային ռիսկեր),
Ռիսկերը, որոնք կապված են կազմակերպության տնտեսական գործունեության կազմակերպման ձևի հետ։


=== Ռիսկերը, որոնք կապված են փողի գնողունակության հետ ===
Փողի գնողունակության հետ կապված ռիսկերը ներառում են.

գնաճային և գնանկման ռիսկեր,
արժութային ռիսկեր,
իրացվելիության ռիսկեր։Գնաճային ռիսկը կապված է փողի մաշվածության հնարավորության հետ (կապիտալի իրական արժեք) և գնաճի պատճառով իրական եկամտի և շահույթի նվազման հետ։ Գնաճի ռիսկերը գործում են.

մի կողմից՝ ապրաանքների արտադրության մեջ օգտագործվող հումքի ինքնարժեքի ավելի արագ աճի ուղղությամբ` պատրաստի արտադրանքի ինքնարժեքի աճի համեմատ,
մյուս կողմից՝ ընկերության պատրաստի արտադրանքը կարող է ավելի արագ թանկանալ, քան մրցակիցներինը, ինչը կհանգեցնի գների իջեցման և հետևաբար նաև վնասների։Գնանկման ռիսկի դեպքում գնանկման աճի հետ մեկտեղ գներն իջնում են, ինչը հանգեցնում է ձեռներեցության տնտեսական պայմանների վատթարացման և եկամտի նվազման։
Արտարժույթի ռիսկը վերաբերում է արժույթի անբարենպաստ արժեզրկման վտանգին։ Արտահանողը վնասներ է կրում, երբ ազգային արժույթի փոխարժեքը բարձրանում է վճարման արժույթի համեմատ, քանի որ նա ստանում է ավելի ցածր իրական արժեք։ Ներմուծողի համար արժութային ռիսկերն առաջանում են, եթե գնի փոխարժեքը բարձրանում է վճարման արժույթի նկատմամբ։
Իրացվելիության ռիսկերը ռիսկեր են, որոնք կապված են արժեթղթերի կամ այլ ապրանքների վաճառքի ժամանակ կորուստների հնարավորության հետ ` դրանց որակի և սպառողական արժեքի գնահատման փոփոխությունների հետևանքով։


== Կապիտալ ներդրումների ռիսկեր ==
Ներդրումային ռիսկը արտահայտում է ֆինանսական կորուստների հնարավորությունը ներդրումային ծրագրի իրականացման գործընթացում։ Ներդրումային ռիսկի տեսակներն են.

իրական ներդրումային ռիսկ,
ֆինանսական ներդրումների ռիսկ (պորտֆելի ռիսկ),
նորարարական ներդրումների ռիսկ։


== Ծանոթագրություններ ==
Կոստումբրիզմ

Կոստումբրիզմ (իսպ.՝ costumbre՝ բարք, սովորույթ), 19-րդ դ. ուղղություն է Իսպանիայի և Լատինական Ամերիկայի գրականության մեջ ու արվեստում։
Ծնվելով ժողովրդական կենցաղի նկատմամբ ռոմանտիկների հետաքրքրությունից՝ կոստումբրիզմը շրջադարձ եղավ դեպի իրականության ռեալիստական պատկերումը։ Կոստումբրիզմը արտահայտում էր ազգային ինքնագիտակցության վերելքը, ժողովրդի կյանքի առանձնահատկությունները վերարտադրելու ձգտումը՝ հաճախ նահապետական բարքերի ու սովորույթների իդեալականացումով։
Գրականության մեջ կոստումբրիզմը մշակեց հիմնականում ակնարկի ժանրը, սակայն իր արտահայտությունը գտավ նաև վեպում, դրամատուրգիայում ու պոեզիայում։
Կոստումբրիզմը կարևոր դեր է խաղացել Լատինական Ամերիկայի երկրների գծանկարչության ու գեղանկարչության մեջ։
Տոլպարովո

Տոլպարովո (ռուս.՝ Толпарово, բաշկիրերեն՝ Толпар), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 255 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրիվուշկա (այլ կիրառումներ)

Կրիվուշկա, կարող է վերաբերել՝

Կրիվուշկա - գետ Ռուսաստանում, հոսում է Ալթայի երկրամասում, Ալթայի Հանրապետությունում
Կրիվուշկա - գետ Ռուսաստանում, Բելայայի վտակը
Բևեռային Ուրալ

Բևեռային Ուրալ (ռուս.՝ Полярный Урал), Ուրալի ամենահյուսիսային մասը՝ Խուլգա գետի վերնագավառից մինչև Կոնստանտինով Կամեն լեռը։ Երկարությունը 380 կմ է, լայնությունը՝ 400-100 կմ, բարձրությունը մինչև 1499 մ (Պայեր լեռ)։ Կան բազմաթիվ սառցադաշտեր։


== Ծանոթագրություններ ==


== Գրականություն ==
Кеммерих А. О. Полярный Урал. - М.։ Физкультура и спорт, 1966. - 112 с. , (По родным просторам). - 15 000 экз.
Елаховский С. На лодках через снежные горы. - М.։ Мысль, 1969. (Книга о двух путешествиях через Полярный Урал, рекам Танью и Войкар).
Վիլյամայոր դե Կալատրավա (քաղաք)

Վիլյամայոր դե Կալատրավա  (իսպ.՝ Villamayor de Calatrava), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 144.81 կմ²։ Բնակչությունը՝ 611 (2006 թվականին)։


== Բնակչություն ==


== Ծանոթագրություններ ==


== Արտաքին հղումներ ==
Web del Instituto Nacional de Estadística Archived 2016-06-24 at the Wayback Machine.
Web Oficial de Turismo de Castilla-La Mancha
VILLAMAYOR DE CALATRAVA
Լարի Ազունի

Լարի Ազունի (ֆր.՝ Larry Azouni, մարտի 23, 1994(1994-03-23), Մարսել, Ֆրանսիա), ֆրանսիացի և թունիսցի ֆուտբոլիստ։ Հանդես է գալիս ֆրանսիական «Նիմ» ակումբում որպես եզրային կիսապաշտպան։


== Ակումբային կարիերա ==
Լարին ֆուտբոլով զբաղվել է 6 տարեկանից՝ խաղալով «Բյուրել» ակումբում։ 2006 թվականին նա միացել է «Մարսելի Օլիմպիկի» երիտասարդական ակումբին։
Լարիի դեբյուտը (պրոֆեսիոնալ ֆուտբոլում) կայացել է Եվրոպայի Լիգայի խմբային փուլում, Կիպրոսյան ԱԵԼ ակումբի դեմ խաղում։ Խաղը տեղի է ունեցել 2012 թվականի դեկտեմբերի 6-ին, Ազունին փոխարինման է դուրս եկել 71-րդ րոպեին։
2013 թվականի սեպտեմբերի 2-ին, 1 տարի ժամկետով Լարին վարձակալության անցավ «Լորյան» ակումբ։ 2013 թվականի հոկտեմբերի 4-ին տեղի ունեցավ Լարիի դեբյուտը դեպի առաջին լիգա։ «Լորյան»ը մրցում էր «Բաստին» ակումբի դեմ, որտեղ Լարին հայտնվեց խաղադաշտում 76-րդ րոպեին Ժերեմի Ալյադերայի փոխարեն։ Խաղը բարեհաջող ընթացքո չունեցավ Լարիի համար, քանի որ խաղադաշտ մուտք գործելուց 8 րապե անց կարմիր քարտ ստացավ կոպիտ վարքի համար։ Ազունիին մասնակցություն է ունեցել նաև Ֆրանսիայի գավաթի և Ֆրանսիայի գավաթի Լիգայի խաղերին, սակայն այդ երկու առաջնություններից էլ նրա թիմը դուրս է մնացել։
2014 թվականի ամռանը վերջացավ Լարիի վարձակալության ժամկետը, և նա նորից ետ վերադարձավ իր հին ակումբ՝ «Նիմ», որի հետ ևս 4 տարով երկարաձգեց պայմանագիրը։


== Կարիերան ազգային հավաքականում ==
2010 թվականին՝ 16 տարեկան հասակում, Ազունը երկու խաղ անցկացրեց Թունիսի պատանեկան հավաքականի կազմում։
2012 թվականին Լարին սկսեց հանդես գալ Ֆրանսիայի պատանեկան հավաքականում։ 2013 թվականին նա մասնակցեց  Եվրոպայի առաջնությանը։ Առաջնությունում Լարին խաղաց 4 խաղ, այդ թվում եզրափակիչ հանդիպումը Սերբիայի հավաքականի դեմ, որտեղ Ֆրանսիացիները հաղթեցին 0:1 հաշվով։


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը Ֆրանսիայի լիգայի պաշտոնական կայքում Archived 2014-02-22 at the Wayback Machine.
Կանոնգիրք (839)

Կանոնագիրք (839), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 839 թվի տակ։ Ձեռագիրը գրվել է 14֊րդ դարում, կազմող՝ Հարապշա սարկավագ։ Գրված է թղթի վրա, որը ունի 12X7.8 չափս։ Ձեռագիրը կազմված է 191 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ 191բ։


== Բովանդակություն ==
Դաւիթի Ալաւկայ որդւոյ Կանոնք։
Ի կանոնգրաց Հայոց։


== Ծանոթագրություններ ==
Սվետլանա Մեդվեդևա

Սվետլանա Վլադիմիրովնա Մեդվեդևան (ռուս.՝ Светлана Владимировна Медведева, մարտի 15, 1965(1965-03-15), Կրոնշտադտ, Լենինգրադ, ՌԽՖՍՀ, ԽՍՀՄ), Ռուսաստանի երրորդ նախագահ, այժմ՝ վարչապետ Դմիտրի Մեդվեդևի կինն է։ 2008 - 2012 թվականներին երկրի առաջին տիկինն էր։


== Հղումներ ==
Почти первая леди «Эксперт Online» 12 декабря 2007 г.
Родственный бизнес. Исследование общественной и деловой активности детей, жен и домочадцев первых лиц страны. Новая газета № 58 от 2 августа 2007 г.
Մոգիլյովկա (գյուղ, Ժմերինկայի շրջան)

Անվան այլ կիրառումների համար տե՛ս՝ ՄոգիլյովկաՄոգիլյովկա (ուկրաիներեն՝ Могилівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Մոգիլյովկա գյուղում բնակվում էր 1 423 մարդ։ Բնակավայրը զբաղեցնում է 3,6 կմ² տարածք։ Բնակչության խտությունը կազմում էր 395,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կատաև (այլ կիրառումներ)

Կատաև, ռուսական ազգանուն։

Իվան Կատաև, ռուս խորհրդային գրող (1902-1939)։
Վալենտին Կատաև, ռուս խորհրդային գրող (1897-1986)։
Արխար

Արխար (Ovis ammon, Архар), վայրի ոչխար։ Տարածված է Միջին և Կենտրոնական Ասիայում։ Ունի աշխարհագրական մի քանի տիպեր (ռասա), որոնք միմյանցից տարբերվում են մարմնի չափերով, եղջյուրների ձևով և բրդի գույնով։ Պամիրում և Ալթայում խոշոր արխարի կենդանի քաշը մոտ 200 կգ է։ Ապրում են հոտերով (200-300 գլուխ, իսկ որոշ շրջաններում՝ 15-20) դժվարանցանելի կիրճերում, լեռնալանջերի բաց տարածություններում և սարահարթերում։ Հիմնական կերը խոտաբույսերն են։ Ծինը սկսվում է գարնանը։ Արխարն արժեքավոր որսի կենդանի է։ Որսվում է մսի և կաշվի համար։ 
Արխարի և նրբագեղմ ոչխարների հիբրիդացումից ստացվել է ղազախական արխարամերինոս ցեղը։
Նոր Փորադաշտ

Անվան այլ կիրառումների համար տե՛ս՝ Փորադաշտ (այլ կիրառումներ)Նոր Փորադաշտ, նախկինում խոշոր հայաբնակ գյուղ Մեծ Հայքի Սյունիք նահանգի Երնջակ գավառում, որը այժմ վերածվել է գյուղատեղիի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Ջուղայի շրջանում։
Կոչվել է նաև Նոր Փրադաշտ կամ Նոր Փարադաշտ։


== Աշխարհագրություն ==
Գտնվում է Խոշակունիք գյուղից 5-6 կմ դեպի հյուսիսարևելք։ Ընդգրկել է ավելի քան 130-140 բնակելի տուն և այլ շինություններ։


== Պատմություն ==
Նոր Փորադաշտը կառուցվել է Հին Փորադաշտից 1 կմ հարավ։ 1950 թվականներին Նոր Փորադաշտը անմարդաբնակ է և ավերակ։


== Ճարտարապետություն ==
Նոր Փորադաշտում էին գտնվում Սուրբ Գևորգ եկեղեցին և Սուրբ Եղիա մատուռը, ինչպես նաև կար գերեզմանատուն։


== Տես նաև ==
Հին Փորադաշտ


== Ծանոթագրություններ ==
Ռութ Նեգգա

Ռութ Նեգգա (անգլ.՝ Ruth Negga, մայիսի 4, 1981(1981-05-04), Ադիս Աբեբա, Եթովպիա), իռլանդա-եթովպական ծագմանբ իռլանդացի դերասանուհի։ «Օսկար»-ի մրցանակակիր։


== Կենսագրություն ==
Նեգգան ծնվել է 1982 թվականի հունվարի 7-ին Եթովպիայի Ադիս Աբեբա քաղաքում։
2000-ականների սկզբին նա սկսել է իր կարիերան Լոնդոնի բեմում, իսկ 2003 թվականին `առաջադրվել Լորենս Օլիվերիի լավագույն դեբյուտային մրցանակի։ Այդ ժամանակներից նա հայտնվում է մի քանի իռլանդական ֆիլմերից, ինչպես նաև պարբերաբար աշխատել է հեռուստատեսային դրամաներում։ Խաղացել է նաև Շիրլի Բեսսիի «Շիրլի» հեռուստաֆիլմում (2011), որի համար ստացել է Իռլանդիայի ակադեմիայի կինոյի և հեռուստատեսության մրցանակ։
2013 թվականին Նեգգան տեղափոխվել է ԱՄՆ, որտեղ նա դեբյուտ է կատարել ABC «Գործակալները S. H. I. E. L. D» սերիալում ։ 2016 թվականին նա սկսել է կանոնավոր կերպով հանդես գալ AMC-ի «Քարոզիչ» սերիալում։ Փոքր դերեր է ունեցել Համաշխարհային պատերազմ Զ, Ջիմի Հենդրիքս և Վարկրաֆտ ֆիլմերում։ 2016 թվականին Նեգգան հանդես է եկել «Լավինգ» ֆիլմի գլխավոր դերով` հիմնված «Լավինգ Վիրջինիայի դեմ» պատմության վրա։


== Անձնական կյանք ==
2010 թվականից Նեգգան հանդիպել է դերասան Դոմինիկ Կուպերի հետ , սակայն 2018 թվականի ապրիլին, ըստ մամուլի հրապարակումների, զույգը բաժանվել է։


== Ֆիլմագրաֆիա ==


=== Ֆիլմեր ===


=== Հեռուստատեսություն ===


== Ծանոթագրություններ ==
Լեկարևկա (գյուղ, Ալեքսանդրիայի շրջան)

Լեկարևկա (ուկրաիներեն՝ Лікарівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Լեկարևկա գյուղում բնակվում էր 820 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Ռոք դ'Անտերոն

Լա Ռոք դ'Անտերոն (ֆր.՝ La Roque-d'Anthéron), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 5078 մարդ, բնակչության խտությունը` 199.22 մարդ/կմ²։ Բնակավայրը զբաղեցնում է 25.49 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մարսել քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3230 աշխատունակ (15-64 տարեկան)  բնակիչ, որոնցից ակտիվ էին 2276-ը, իսկ ոչ ակտիվները` 954։ Ակտիվության ցուցանիշը կազմում է 70,5 %։ 2276 աշխատունակ մարդկանցից աշխատել է 2007 անձ (1046 տղամարդ և 961 կին)։ Գործազուրկ են եղել 269 անձ (132 տղամարդ և 137 կին)։ 954 անաշխատունակներից 296-ը եղել են աշակերտներ կամ ուսանողներ, 283-ը` թոշակառուներ, իսկ 375-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղբունար (գետակ)

Աղբունար, գետակ Եփրատի ավազանում։ Հոսում է Մալաթիայի շրջանով և կազմվում է մի քանի հորդաբուխ աղբյուրների միախառնվելուց։


== Ծանոթագրություններ ==
Ռոդնիկովսկայա

Ռոդնիկովսկայա (ռուս.՝ Родниковская), ստանիցա Ռուսաստանի Դաշնության Կրասնոդարի երկրամասի Կուրգանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8346 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յանիս Լիեպինշ

Յանիս Լիեպինշ  (լատիշ․՝ Jānis Liepiņš, օգոստոսի 8, 1894(1894-08-08), Ռիգա, Ռուսական կայսրություն - սեպտեմբերի 2, 1964(1964-09-02), Ռիգա, Լատվիական ԽՍՀ, ԽՍՀՄ), լատվիացի նկարիչ։ Լատվիական ԽՍՀ ժողովրդական նկարիչ։


== Կենսագրություն ==
Յանիս Լիեպինշը ծնվել է 1894 թվականի օգոստոսի 6-ին, Ռիգայում, երկաթուղային ծառայողի ընտանիքում։
Սովորել է Յուլի Մադերնիեկի արվեստի ստուդիայում (1910-1911), Կազանի գեղարվեստի դպրոցում (1911-1913), Սանկտ Պետերբուրգի Միխայիլ Բերշտեյնի ստուդիայում (1913-1917)։
1918 թվականին վերադարձել է Լատվիա։ Լատվիայի ազգային թատրոնում և Լատվիայի ազգային օպերայում աշխատել է որպես դեկորատորի օգնական, Լատվիայի գեղարվեստի ակադեմիայում` որպես ուսուցիչ (1940-—1941, 1944-1950), երկրորդ առարկայական արվեստանոցի ղեկավար (1940-1941), Լատվիայի պետական գեղարվեստի ակադեմիայի հաստոցավոր գեղանկարչության արվեստանոցի ղեկավար (1944-1950), պրոֆեսոր (1946)։
Մասնակցել է Ռիգայի նկարիչների խմբի աշխատանքներին (1921-1940)։ Նրան շնորհվել է Լատվիայի մշակույթի հիմնադրամի մրցանակ (1930 և 1934)։ Եղել է Լատվիայի նկարիչների միության անդամ (1945 թվականից)։ Լատվիական ԽՍՀ ժողովրդական նկարիչ (1964)։
Մահացել է 1964 թվականի սեպտեմբերի 2-ին, Ռիգայում, թաղված է Լեսնոյ գերեզմանատանը։


== Ստեղծագործություն ==
Ցուցահանդեսների սկսել է մասնակցել 1935 թվականից։ Վաղ շրջանում ազդեցություն է ունեցել կուբիզմը, ֆովիզմից և ռուս մոդեռնիստական դպրոցներից։ Հետագայում աշխատել է բելգիական գեղարվեստական դպրոցներին մոտ ոճով։ 1920-ական թվականներից ի վեր նրա ստեղծագործության հիմնական թեման դարձել է լատվիացի ձկնորսների կյանքը, այն արտացոլվում է ժանրային բնանկարներում, նատյուրմորտներում և այդ ժամանակաշրջանում նկարված դիմանկարներում։
Առավել հայտնի աշխատանքներից են «Նատյուրմորտ սպիտակ գավաթով» (մոտ 1923), «Պանդոկ» (1929), «Ինքնադիմանկար խողովակով» (1931), «Չկնորսական սրճարան Դաուգավի ափին» (1932), «Ձկնորսական նավահանգիստ» (1934), «Նավակ» (1936), «Նատյուրմորտ ձկան հետ» (1936), «Ուշացած հյուրեր» (1937), «Ձկնորսների կանայք» (1938) կտավները։


== Ծանոթագրություններ ==


== Գրականություն ==
Jānis Liepiņš. — R.,1964
Māksla un arhitektūra biogrāfijās. Atb. red. A. Vanaga — Rīga, 2000 — 1. sēj.


== Արտաքին հղումներ ==
Марис Бранцис о Янисе Лиепиньше
Մուրխան

Մուրխան, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Յիեսուու (գյուղ, Յիելեհտմե շրջան)

Անվան այլ կիրառումների համար տե՛ս՝ ՅիեսուուՅիեսուու (էստ․՝ Jõesuu), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեցշտադ

Ռեցշտադ (գերմ.՝ Retzstadt), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1581 մարդ (2013 թվականի դեկտեմբերի 31-ի տվյալներով)։ Տարածքը 18,07 կմ² է։ Խտությունը՝ 86 մարդ/կմ²։ Պաշտոնական կոդը՝ 09 6 77 175։ Փոստային ինդեքս՝ 97282։ Հեռախոսային կոդ՝ +49 9364։


== Արտաքին հղումներ ==
Պաշտոնական կայք


== Ծանոթագրություններ ==
Վարդան Բաղիշեցի (այլ կիրառումներ)

Վարդան Բաղիշեցի, կարող է վերաբերել՝

Վարդան Բաղիշեցի, հայ մանրանկարիչ։ Վասպուրականի մանրանկարչության դպրոցի ներկայացուցիչ։
Վարդան Բաղիշեցի, հայ ժամանակագիր, Ամրդոլու վանքի դպրոցի ամենանշանավոր ներկայացուցիչը, եկեղեցական գործիչ։
Վլիսինգեն

Վլիսինգեն (հոլ.՝ Vlissingen ( արտասանություն)), համայնք Նիդերլանդների Զեյլանդ մարզում։ Տարածքը 34,14 կմ² է, բնակչությունը՝ 44.826 (2011 թ.)։ Մեկ շնչի տարեկան միջին եկամուտը 12.600 եվրո է։
Ավաշ (ազգային պարկ)

Ավաշ, Եթովպիայի ազգային պարկ։


== Ընդհանուր տեղեկություններ ==
Ավաշ ազգային պարկը գտնվում է հարավային Աֆարի շրջանում, Եթովպիայի կենտրոնական մասում՝ Ադիս Աբեբայից 225 կմ արևելք գտնվող Լեդի և Ավաշ գետերի ավազանում։ Զբոսայգուց արևելք է գտնվում նաև մոտակա խոշոր քաղաքը՝ Ավաշը։ Այգու հարավային սահմանն անցնում է Ավաշ գետով և Բասակա լճով։ Ավաշ գետը արգելոցի տարածքում ջրվեժներ է ձևավորում։
Արգելոցի տարածքը գերազանցում է 756 կմ²-ին։ Այն ծածկված է ակացիաների պուրակներով և խոտածածկ սավանով, որն «Ադիս Աբեբա-Դոհե Դաուա» մայրուղին երկու մասի է բաժանում։ Հյուսիսում դա Իլալա-Սահայի հարթավայրն է, հարավում՝ Քիդու հովիտը։
Ավաշ ազգային պարկը հիմնադրվել է 1966 թվականին։ Այստեղ բնակվող կենդանիներից պետք է նշել հետևյալ այծքաղները՝ արևելաաֆրիկյան օրիքս, սոմալիական վիթ, դիկդիկներ, կուդու։ Այստեղ ապրում է մոտ 350 տեսակի թռչուններ։ Քիդու հովտում, որը գտնվում է բարձունքի վրա, կան տաք աղբյուրներ, որոնց շուրջ առաջացել են արմավենու օազիսներ։
Լի Ադոյտի (Lee Adoyta) գտնվելու վայրում հայտնաբերված LD 350-1 Homo ծնոտը հանդիասնում է Homo տեսակի քարացած հնագիտական գտածոն(2,8 մլն տարի), կամ աֆրիկյան ավստրալոպիտեկների և Homo habilis-ի և Homo rudolfensis-ի տեսակների մարդկանց միջև անցումային ձևը։


== Ծանոթագրություններ ==


== Գրականություն ==
Philip Briggs. 2002. Ethiopia: The Bradt Travel Guide, 3rd edition (Chalfont St Peters: Bradt), pp. 335f
C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg


== Արտաքին հղումներ ==
Сайт Национального парка Аваш(չաշխատող հղում) (на английском языке)
Կոլերե

Կոլերե  (իտալ․՝ Colere) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 1143 մարդ (2008 թվականի տվյալներով)։ Բնակչության խտությունը 64 մարդ/կմ²։ Տարածքը՝ 18 կմ²։ Փոստային ինդեքս՝ 24020։ Հեռախոսային կոդ՝ 0346։
Բնակավայրի հովանավորն է համարվում՝ Բարդուղիմեոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0346 54061
Էլեկտրոնային փոստ՝ info@comune.colere.bg.it
Պաշտոնական կայք՝ http://www.comune.colere.bg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(8154) Ստահլ

(8154) Ստահլ (անգլ.՝ Stahl), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 15-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,306732 ա. մ., առավելագույնը մոտենում է 1,9862 ա. մ. հեռավորության վրա և հեռանում 2,6273 ա. մ.։ Արեգակի շուրջ մեկ ամբողջական պտույտ է կատարում 1279,66 երկրային օրվա ընթացքում, իր ուղեծրով շարժվելով միջինում 0,281325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8154) Ստահլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաֆարովո (գյուղ, Չիշմինսկի շրջան)

Անվան այլ կիրառումների համար տե՛ս՝ ՍաֆարովոՍաֆարովո (ռուս.՝ Сафарово, բաշկիրերեն՝ Сафар), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1033 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սատրապություն

Սատրապություն, Աքեմենյան պետությունում ռազմա-վարչական խոշոր միավոր։ Աքեմենյանների լայնածավալ տերությունը Դարեհ I (մ․թ․ա․ 522-486) բաժանել է 24 սատրապությունների՝ հաշվի առնելով գլխավորապես բնական, աշխարհագրական սահմանները, ինչպես նաև մարզերի էթնիկական կազմը։

Հաճախ սատրապությունը համապատասխանել է նախկինում անկախ այս կամ այն պետության տարածքին (Մարաստան, Հայաստան, Եգիպտոս, Բաբելոն և այլն)։ Դարեհ I-ի օրոք Հայաստանը, Պակտիկեն (պարսկերեն Կատպատուկա, հայերեն՝ Կապուտկե) և հարակից մարզերը (մինչև Եվքսինյան Պոնտոս) ընդգրկվել են 13-րդ Այան մեջ, որից իբրև հարկ տարեկան գանձվել է 400 տաղանդ արծաթ, 20 հազար նժույգ, թանկարժեք մետաղից պատրաստված բարձրարվեստ անոթներ։ Դարեհ I-ի արձանագրություններում Հայաստանը (հին պարսկերեն՝ Արմինա, էլամերեն՝ Հար-Մինույա, աքքադերեն՝ Ուրաշտու) ներկայացված է որպես միատարր ժողովրդով (հայերով) բնակեցված միասնական երկիր։ Արևելքի երկրների բաժանումը սատրապությունների պահպանվել է նաև հետագայում՝ [[Ալեքսանդր Մակեդոնացի|Ալեքսանդր Մակեդոնացու]], Սելևկյանների և Պարթև Արշակունիների տերություններում։ Հայաստանը Հռոմեական կայսրության և Պարսկաստանի միջև բաժանվելուց (387) հետո կայսրությանն անցած հայկական հողերի մի մասում վարչական բաժանումները նույնպես կոչվել են սատրապություններ (տես Սատրապական իշխանություններ)։
Նովոեգորլիկսկի (Օռլովսկի շրջան)

Նովոեգորլիկսկի (ռուս.՝ Новоегорлыкский), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամիշևսկի գյուղական համայնքի կազմի մեջ։
Ժավեռնան

Ժավեռնան (ֆր.՝ Javernant), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 158 մարդ, բնակչության խտությունը` 28.11 մարդ/կմ²։ Բնակավայրը զբաղեցնում է 5.62 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 16 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 75-ը, իսկ ոչ ակտիվները` 38։ Ակտիվության ցուցանիշը կազմում է 66,4 %։ 75 աշխատունակ մարդկանցից աշխատել է 71 անձ (40 տղամարդ և 31 կին)։ Գործազուրկ են եղել 4 անձ (0 տղամարդ և 4 կին)։ 38 անաշխատունակներից 10-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կնյազե-Վոլկոնսկոե

Կնյազե-Վոլկոնսկոե (ռուս.՝ Князе-Волконское), գյուղ Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2011 թվականին գրանցված տվյալներով կազմում էր 9186 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պորտուգալալեզու երկրների համագործակցություն

Պորտուգալալեզու Երկրների Համագործակցությունը (պորտ.՝ Comunidade dos Países de Língua Portuguesa) միջազգային կազմակերպություն է կազմված պորտուգալերենը որպես պաշտոնական լեզու օգտագործող երկրներից։ Կազմկաերպության ֆունկցիաներից մեկն է վերահսկել պորտուգալերենի զարգացումը և բարեփոխումների կոորդինացումը։


== Արտաքին հղումներ ==
Պաշտոնական էջ
Վիկտորովկա (գյուղ, Բլագովարսկի շրջան)

Վիկտորովկա (ռուս.՝ Викторовка, բաշկիրերեն՝ Викторовка), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գարասու (ձմեռանոց)

Գարասու, ձմեռանոց Հայաստանի Իջևանի շրջանում, Դիլիջան քաղաքի մոտակայքում։ Բնակելի էր մինչև 1930-ական թվականները։


== Ծանոթագրություններ ==
Եմեցկ

Եմեցկ (ռուս.՝ Емецк), գյուղ Ռուսաստանի Արխանգելսկի մարզի Խոլմոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 1077 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5559) 1990 MV

(5559) 1990 MV, աստերոիդ աստերոիդների հիմնական գոտում։ Հայտնաբերվել է 1990 թվականի հունիսի 27-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,38475 ա. մ., առավելագույնը մոտենում է 1,8338 ա. մ. հեռավորության վրա և հեռանում 2,9357 ա. մ.։ Արեգակի շուրջ մեկ ամբողջական պտույտ է կատարում 1345,13 երկրային օրվա ընթացքում, իր ուղեծրով շարժվելով միջինում 0,267633 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5559) 1990 MV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերվոնոե Պոլե (գյուղ, Նիկոլաևի շրջան)

Չերվոնոե Պոլե (ուկրաիներեն՝ Червоне Поле), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Չերվոնոե Պոլե գյուղում բնակվում էր 279 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ումայտա (Ամազոնաս)

Ումայտա (պորտ.՝ Humaitá), համայնք Բրազիլիայում՝ Ամազոնաս նահանգի կազմում։ Գտնվում է Ամազոնաս նահանգի հարավային մարզում։ Մտնում է Մադեյրա գավառի կազմի մեջ։ Բնակչությունը կազմում է 38 559 (2007 թվականի տվյալներով)։ Գրավում է 33 072,00 կմ2 տարածք։
Քաղաքի տոնը նշվում է մայիսի 15-ին։


== Պատմություն ==
Քաղաքը հիմնադրվել է 1869 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 99 839 000 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։լ
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 3332 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։


== Աշխահրագրություն ==
Կլիման տարածքում հասարակածային է։
Ջեյն Ատկինսոն

Ջեյն Ատկինսոն (անգլ.՝ Jayne Atkinson, փետրվարի 18, 1959(1959-02-18), Բորնմութ, Bournemouth, Christchurch and Poole, Դորսետ, Անգլիա, Միացյալ Թագավորություն), անգլո-ամերիկացի դերասանուհի։ Առավել հայտնի է «24 ժամ» հեռուստասերիալում խաղացած Կարեն Հեյես դերով, ինչպես նաև «Անձրև վաճառողը» և «Կախարդական ապրիլ» պիեսներում խաղացած դերերով, ինչի համար առաջադրվել է «Թոնի» մրցանակին։ «Մտածել ինչպես հանցագործ» հեռուստասերիալում խաղացել Է Շտրաուսի, իսկ «Քարտե տնակ» հեռուստասերիալում՝ Քեթրին Դյուրանի դերը։


== Վաղ կյանք և կրթություն ==
Ջեյն Ատկինսոնը ծնվել է Անգլիայի Դորսետ կոմսության Բորնմուտ քաղաքում, սակայն 1868 թվականին, երբ Ջեյնը ինը տարեկան էր, նրա ընտանիքը տեղափոխվել է ԱՄՆ։ Մեծացել է Ֆլորիդա նահանգի Հոլիվուդ քաղաքում, ավարտել է «Փայն Քրեստ» դպրոցը, որտեղ 1977 թվականին ընտրվել է ավարտական երեկույթի թագուհի։ Սովորել է Հյուսիսարևմտյան համալսարանում (հաղորդակցության գծով բակալավրի աստիճան, 1981 թվական), որտեղ եղել է Alpha Chi Omega և Լորա Իննես «քույր» կանանց ընկերությունների անդամ։ Սովորել է նաև Եյլի դրամայի դպրոցում։


== Կարիերա ==


=== Թատրոն ===
Տարածաշրջանային թատրոններում աշխատելուց հետո Ատկինսոնը 1987 թվականին հայտնվել է Մանհեթենի թատերական ակումբի «Արյունոտ պոեզիաներ» օֆֆ-բրոդվեյան բեմադրությունում։ Նույն թվականին առաջնաելույթ է ունեցել Բրոդվեյում Արթուր Միլլերի «Իմ բոլոր որդիները» վերածնված պիեսի հիման վրա բեմադրված ներկայացման մեջ, որի արդյունքում բազմաթիվ գլխավոր դերեր է ստացել թատերական բեմադրություններում՝ ներառյալ «Հենրի VIII», «Ճշմարտություն» և «Հաջողության արվեստը»։ «Սկրայքեր» ներկայացումում լավագույն կանացի դերի համար ստացել է «Դրամա Դեսկ» մրցանակը։ Ատկինսոնի աշխատանքը Թատերական ընկերության «Անձրև վաճառողը» պիեսի ներկայացումում 1999 թվականին նրան բերել է «Թոնի» մրցանակի անվանակարգ, իսկ «Կախարդական ապրիլ» ներկայացման մեջ նրա ելույթը 2003 թվականին բերել է երկրորդ «Թոնի» մրցանակի և «Դրամա Դրեսկ» մրցանակի անվանակարգ։ 2009 թվականին Նոել Կաուարդայի պիեսի հիման վրա բեմադրված «Անհանգիստ ոգին» բրոդվեյան վերածնված ներկայացման մեջ, որտեղ ներգրավված են եղել նաև Ռուպերտ Էվերետը, Քրիստին Էբերսոուլը և Անջելա Լենսբերին, կատարել է Ռութ Քոնդոմայնի դերը։


=== Ֆիլմ ===
Ատկինսոնը նկարահանվել է «Ազատեցե՛ք Վիլիին», «Ազատեցե՛ք Վիլիին։ Նոր արկածներ», «Բաց չեկ», «Անտառը» և «Սիրիանա» ֆիլմերում։


=== Հեռուստատեսություն ===
Ատկինսոնի անունը հայտնվել է «Տարին կյանքում», «Ծնողներ», «Գաղտնի նյութեր» («Սարսափելի համաչափություն», 1995 թվական), «Օրենք և կարգ», «Փորձաշրջան», «Մտածել ինչպես հանցագործ», «24 ժամ», «Բամբասկոտը» և «Քարտե տնակ» (Քևին Սփեյսիի և նրա ամուսին Մայքլ Գիլի հետ) հեռուստասերիալների տիտրերում։ «Մեր քաղաքը» հեռուստաֆիլմում աշխատանքի համար դերասանուհին երկրորդ պլանի դերի համար ստացել է «Ուղեկից» մրցանակի անվանակարգ։


== Անձնական կյանք ==
1998 թվականից Ջեյն Ատկինսոնը ամուսնացած է դերասան Մայքլ Գիլի հետ, որից ունի մեկ որդի։ Նրանք ծանոթացել են 1989 թվականին Կոնեկտիկուտ նահանգի Նյու Հեյվեն քաղաքի «Long Wharf» թատրոնում «Ժառանգորդուհին» պիեսի բեմականացման աշխատանքների ժամանակ։ Ատկինսոնն ամուսնու հետ նկարահանվել է «Քարտե տնակ» հեռուստասերիալում, չնայած ոչ զույգի դերում. Գիլը խաղում էր ԱՄՆ-ի 45-րդ նախագահ Գարեթ Ուոքերի դերը, իսկ Ատկինսոնը՝ ԱՄՆ-ի պետական քարտուղար Քեթրին Դյուրանի դերը։


== Ֆիլմագրություն ==


== Ծանոթագրություններ ==
Մայորկա (գյուղ, Կելմենցիի շրջան)

Մայորկա (ուկրաիներեն՝ Майорка), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Մայորկա գյուղում բնակվում էր 88 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վովրին

Վովրին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիսի աջ ափից 4 կմ հեռու, Ռեդվան գյուղից 23 կմ հարավ-արևմուտք, ձորամիջում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Օքսենհաուզեն

Օքսենհաուզեն  (գերմ.՝ Ochsenhausen), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 8799 մարդ (ըստ 2010 թվականի դեկտեմբերի 31-ի) ։ Տարածքը կազմում է 59,96 կմ²։ Պաշտոնական կոդ՝ 08 4 25 087։


== Ֆոտոդարան ==

		
		


== Ծանոթագրություններ ==


== Արտաքին հղումներ ==
Պաշտոնական էջ